Na temelju članka 31. Statuta Općine Vidovec („Službeni vjesnik Varaždinske županije“, broj 04/18), Općinsko vijeće Općine Vidovec na 14. sjednici održanoj dana 31. siječnja 2019. godine, donosi

**O D L U K U**

**o osnivanju Vijeća za prevenciju Općine Vidovec**

**Članak 1.**

Ovom Odlukom osniva se Vijeće za prevenciju Općine Vidovec (u daljnjem tekstu: Vijeće za prevenciju), koje djeluje kao koordinirajuće tijelo u provođenju zajedničkih mjera i aktivnosti Ministarstva unutarnjih poslova na projektu „Prevencija u lokalnoj zajednici“, imenuju se članovi, određuje cilj i načelni sadržaj programa rada te način osiguranja osnovnih uvjeta za rad toga tijela.

**Članak 2.**

U Vijeće za prevenciju iz članka 1. ove Odluke imenuju se:

**1**. **Bruno Hranić**, općinski načelnik Općine Vidovec, za predsjednika

**2**. **Krešo Bosak**, načelnik Policijske postaje Varaždin, za zamjenika predsjednika

**3**. **Dubravko Zavrtnik,** zamjenik općinskog načelnika Općine Vidovec, za člana

**4.** **Stjepan Smernjak**, predsjednik DVD Nedeljanec – Prekno, za člana

**5**. **Jasna Brdar**, ravnateljica Osnovne škole Tužno, za članicu

**6**. **Predrag Mašić**, ravnatelj Osnovne škole Vidovec, za člana

**7**. **Marijo Serini**, član Općinskog vijeća Općine Vidovec, za člana

**8**. **Antun Remar,** predsjednik Vijeća Mjesnog odbora Nedeljanec – Prekno, za člana

**9.** **Mladen Flajšman**, komunalni redar Općine Vidovec, za člana.

**Članak 3**.

Vijeće za prevenciju ima za cilj utvrđivanje i ostvarivanje programa prevencije na području Općine Vidovec zajedno s tijelima i ustanovama zaduženima za sigurnost ljudi, imovine, javnog reda i kvalitete života stanovnika Općine Vidovec, a poradi prevencije kriminaliteta i pružanja podrške nositeljima kriminalno-preventivnih aktivnosti davanjem inicijativa izvršnoj i predstavničkoj vlasti Općine Vidovec.

**Članak 4.**

Programima prevencije obuhvatiti će se područja suzbijanja nasilja u obitelji, delikvenciju djece, maloljetnih i punoljetnih osoba, zlouporaba droge, suzbijanje svih oblika kriminaliteta, osiguranja povoljnog stanja javnog reda i mira te opće sigurnosti stanovnika Općine Vidovec i imovine.

**Članak 5.**

Administrativne, tehničke i druge poslove za Vijeće za prevenciju obavljati će Jedinstveni upravni odjel Općine Vidovec.

**Članak 6.**

Stupanjem na snagu ove Odluke prestaje važiti Odluka o osnivanju Vijeća za prevenciju Općine Vidovec („Službeni vjesnik Varaždinske županije“, broj 80/13, 64/14, 5/16 i 61/16).

**Članak 7.**

Ova Odluka stupa na snagu osmog dana od dana objave u „Službenom vjesniku Varaždinske županije“.

KLASA: 215-01/19-01/02

URBROJ: 2186/10-01/1-19-01

Vidovec, 31. siječnja 2019.

OPĆINSKO VIJEĆE OPĆINE VIDOVEC

PREDSJEDNIK

Zdravko Pizek